15/02/2022 | Administración LocalMunicipal
Sada
Secretaría
Bases reguladoras do Concurso de disfraces do Entroido en Sada 2022

Para celebrar o Entroido en Sada propoñemos organizar un concurso de disfraces o domingo 27 de febreiro, organizado pola Concellería de Cultura dentro da programación do Entroido en Sada 2022. O concurso rexerase por medio destas bases reguladoras.2.1. Poderán participar todas aquelas persoas e colectivos que o desexen, sen límite de idade.2.2. As persoas concursantes deberán desfilar polo paseo marítimo de Sada segundo o percorrido que proporá a organización, amosando os seus disfraces ao público e ao xurado, exhibindo as súas coreografías e animación musical (en caso de que as teñan). 2.3. Poderase participar en 3 categorías: MINI, GRUPOS, CARROZAS, optando a 3 premios en cada unha delas.3.1. A inscrición poderá realizarse cubrindo un formulario no que se recollerán os datos necesarios, como título do disfrace, número de compoñentes, categoría de concurso, temática dos disfraces, etc.3.2. O formulario estará dispoñible dende a páxina web municipal (www.sada. gal) para cubrir directamente en liña. Tamén será posible inscribirse de forma presencial na OMIX de Sada en horario de 9:00 a 14:00h. e de 16:00 a 18:00h.3.3. Nos casos dos disfraces colectivos, a través do propio formulario de inscrición deberase facilitar os datos de ata un máximo de 10 participantes do grupo e designar a unha delas como representante aos efectos do cobro dos posibles premios que poidan gañar. A persoa designada como responsable deberá presentar un certificado bancario da conta na que se deba realizar o ingreso do premio, facéndose cargo a partir dese momento da xestión do mesmo.3.4. As formacións que inclúan música de acompañamento deberán comunicalo a través do formulario e deberán portar os seus propios equipos de amplificación ou os instrumentos necesarios. · O prazo de inscrición abrirase o día seguinte ao da publicación do extracto destas bases na páxina web municipal (www.sada. gal) e rematará o domingo 20 de febreiro.5.1. As participantes inscritas no concurso de disfraces achegaranse ao punto de inicio do desfile, que será anunciado con anterioridade pola organización.5.2. Deberán desfilar polo paseo marítimo de Sada, segundo o percorrido que será indicado, amosando os seus disfraces ao público e ao xurado, exhibindo as súas coreografías e animación musical.5.3. Haberá un xurado que valorará os disfraces e a animación festiva durante o desfile.5.4. Pódese concursar en unha destas 3 categorías: - MINI (dende individual ata 4 compoñentes) - GRUPOS (considerarase grupo ao conxunto de disfraces coa mesma temática formados por un mínimo de 5 persoas). - CARROZAS (agrupacións con disfraces dunha mesma temática que inclúan plataformas móbiles autopropulsadas ou remolcadas, adornadas conforme á temática escollida polo grupo de participantes e relacionada cos seus disfraces). En cada unha outorgaranse 3 premios que serán detallados no punto 7 destas bases. Cada participante poderá concursar nunha única categoría.5.5. Todas as persoas participantes menores de idade deberán contar con autorización materna/paterna ou de titor/a ao cargo. Esta condición será esixida no formulario de inscrición.5.6. As persoas integrantes do xurado disporán do tempo do desfile para realizar a valoración dos disfraces inscritos ao concurso.5.7. O resultado das votacións farase público á finalización do desfile, no propio lugar de finalización do percorrido, tras da suma das puntuacións recollidas nas táboas de valoración dos compoñentes do xurado.6.1. O xurado estará composto por un mínimo de 3 persoas, representantes do tecido asociativo e cultural sadense.6.2. O xurado valorará de 0 a 10 puntos cada un destes criterios: · Estética, orixinalidade e creatividade dos disfraces e das temáticas escollidas. · Posta en escena (acompañamento con coreografías, instrumentos…). · Detalles da maquillaxe, máscaras e demais complementos propios do Entroido. · Elaboración propia/artesanal. · As carrozas e “vehículos” inscritos na categoría de carrozas valoraranse mediante os criterios anteriores que sexan de aplicación. · Cada criterio valorarase de 0 a 10 puntos para obter unha puntuación final. Ao remate do desfile as/os compoñentes do xurado reuniranse para fallar un resultado e comunicalo publicamente.6.3. O xurado valorará os disfraces durante o seu paso polo percorrido do desfile.6.4. O xurado poderá descartar do concurso a aqueles participantes que exhiban condutas que poidan considerarse ofensivas, vexatorias ou ofensivas, tanto cara o público como cara a organización, entendendo por isto as condutas que violenten a dignidade doutras persoas fóra do marco de irreverencia e transgresión festiva propios do carácter tradicional do Entroido. Os premios outorgaranse segundo as puntuacións totais obtidas, despois da suma das valoracións parciais de cada compoñente do xurado. Haberá 3 premios en metálico por cada categoría: Os premios daranse a coñecer ao remate dos desfiles. As persoas e colectivos que resulten premiados deberán aportar a documentación necesaria para o cobro do importe que corresponda.7.1. O xurado, previa xustificación, poderá declarar desertos algún ou todos os premios a conceder.7.2. AVISO SOBRE FISCALIDADE: Os importes correspondentes aos premios das categorías Grupal e Carrozas poderían estar suxeitos a retencións fiscais, polo que se tomarán as medidas seguintes: BENEFICIARIAS: o premio imputarase a efectos fiscais entre as persoas beneficiarias. Entenderase que o premio será repartido equitativamente entre varias das persoas integrantes do grupo ou da carroza, ata un máximo de 10. DOCUMENTACIÓN: cada grupo/carroza premiada deberá designar a un máximo de 10 persoas como beneficiarias a efectos fiscais e designar a unha delas como representante aos efectos do cobro de premios. A persoa designada como representante deberá presentar un certificado de conta bancaria do que sexa titular, para poder xestionar a transferencia dos premios. MENORES DE IDADE: os menores de idade que resulten premiados nalgunha categoría deberán presentar o seu DNI para a tramitación do premio. En caso de que aínda non dispoñan do documento serán as nais/pais/titores as beneficiarias do premio. Para participar neste concurso é necesario presentar unha folla de inscrición con certos datos persoais. A finalidade do tratamento destes datos é unicamente a realización das xestións necesarias para a organización do concurso. A duración do tratamento será a necesaria para o desenvolvemento da convocatoria ata a entrega de premios. Serán destruídos no prazo máximo dun mes dende a finalización do concurso, salvo que sigan sendo necesarios para a xestión dos premios. Os datos serán incorporados ao sistema de tratamento do Concello de Sada e, segundo as condicións reguladas legalmente, vostede poderá exercer os seus dereitos de acceso, rectificación, supresión (dereito ao esquecemento), portabilidade, oposición e limitación do tratamento. Os datos non serán obxecto de decisións automatizadas nin serán compartidos con terceiras entidades, nos termos que se establecen na lexislación vixente en materia de protección de datos. Para realizar consultas relacionadas coa xestión dos datos, as persoas interesadas poden dirixir a súa petición ao enderezo postal Avd. da Mariña 25, 15160 Sada (A Coruña) ou ben facelo a través do enderezo electrónico dpd@sada. gal. Todas/os participantes, polo feito de selo, aceptan as presentes bases na súa totalidade. A organización realizará unha cobertura fotográfica dos diferentes momentos do desfile e do concurso de disfraces. As/os participantes, mediante a súa inscrición, consentirán na cesión da súa imaxe para as fotografías que se realizarán durante a celebración do concurso. As fotografías serán utilizadas pola Concellería de Cultura con fins divulgativos e para a promoción das súas actividades nos seus perfís sociais e páxina web oficiais. O órgano competente para a aprobación e resolución do procedemento será a Alcaldía, mentres que a instrución e tramitación derivadas das presentes bases serán competencia da Concellería de Cultura. Sada, 8 de febreiro de 2022 O alcalde, Asdo. Oscar Benito Portela Fernández